Qamet kontroversja sħiħa b’ritratt li ttella’ fuq il-midja soċjali mis-Soċjetà Filarmonika ta’ Santa Marija tal-Mosta. Fost għadd ta’ ritratti tal-murtali li mistennija jdawlu s-sema u jpaxxu l-għajnejn fil-15 t’Awwissu, hemm wieħed li juri għadd ta’ murtali b’kuluri Nażisti skjerati mal-ħajt tal-fabbrika tas-soċjetà tan-nar. Barra minn hekk, fuq kull murtal hemm l-arma ta’ ajkla b’salib li tixbaħ lil dik li kienet tirrappreżenta lid- Drittes Reich, in-Nażisti , waqt it-Tieni Gwerra Dinija. Flok swastika, taħt l-ajkla hemm salib.